ઉપરાંત શ્રીલંકાની હોસ્પિટલમાં ડોકટરો સહિત અન્યોને રકમ ફાળવવામાં આવતી હતી. શ્રીલંકાની હેમા હોસ્પિટલ,લંકન હોસ્પિટલ,વેસ્ટન હોસ્પિટલ અને નાવલોક હોસ્પિટલના પાંચ ડોકટર કિડની રેકેટમાં સામેલ છે. કિડની આપનારને શ્રીલંકામાં મોકવવા માટે સુરેશ વ્યવસ્થા કરી આપતો હતો. આ કૌભાંડમાં ગુજરાતમાં કેટલાકનાં નામો ખૂલે તેવી શકયતા છે. સુરેશ પ્રજાપતિએ ચાંદખેડામાં એક ઓફિસ પણ રાખી હતી.તેલંગણા રાજયના ઉચ્ચ પોલીસ અધિકારીઓ આ તપાસમાં જોડાયા છે.તેલંગણા,આન્ધપ્રદેશ,તામિલનાડુના લોકોની હાલમાં કિડની વેચાઈ હોવાનું બહાર આવ્યું છે.